ຖານຂໍ່ມູນ ລະດັບໂລກ ກ່ຽວກັບ ການຈັດການຄຸ້ມຄອງ ທີ່ດິນແບບຍືນຍົງ (SLM) ຂອງ WOCAT (ອົງການ ພາບລວມຂອງໂລກ ກ່ຽວກັບ ທິດທາງ ແລະ ເຕັກໂນໂລຢີ ໃນການສະຫງວນ) ແມ່ນເປັນບ່ອນ ສະໜອງ ຂໍ້ມູນ ເອກກະສານ ກ່ຽວກັບ ການຈັດຕັ້ງປະຕິບັດ ການຄຸ້ມຄອງ ທີ່ດິນແບບຍືນຍົງ ແລະ ແຜນທີ່ ຈາກບ່ອນ ຕ່າງໆ ຢູ່ໃນໂລກ ແລະ ເປັນບ່ອນແລກປ່ຽນຂໍ້ມູນຂ່າວສານ ໃນການຈັດຕັ້ງປະຕິບັດ ການຄຸ້ມຄອງ ທີ່ດິນແບບຍືນຍົງ.
ການຈັດຕັ້ງ ປະຕິບັດ ວຽກງານ ການຄຸ້ມຄອງ ທີ່ດິນແບບຍືນຍົງ ໃນເງື່ອນໄຂ ຂອງ WOCAT ແມ່ນໄດ້ກໍານົດ ການນໍາໃຊ້ ຊັບພະຍາກອນດິນ - ປະກອບມີ ດິນ, ນໍ້າ, ພືດພັນ ແລະ ສັດລ້ຽງ - ເພື່ອຕອບສະໜອງ ໃຫ້ຄວາມຮຽກຮ້ອງຕ້ອງການ ຂອງມະນູດ ພ້ອມທັງຮັບປະກັນ ໃຫ່ມີຜົນດີ ແກ່ຜົນຜະລີດ ແລະ ຄວາມຍືນຍົງ ຂອງສີ່ງແວດລ້ອມ ໃນໄລຍະຍາວ.
ຈຸດປະສົງ ໃນການສ້າງເອກກະສານ ແລະ ປະເມີນ ການຈັດຕັ້ງປະຕິບັດ ວຽກງານ ການຄຸ້ມຄອງ ທີ່ດິນແບບຍືນຍົງ ແມ່ນເປັນການແລກປ່ຽນ ແລະ ຂະຫຍາຍ ຄວາມຮູ້ ກ່ຽວກັບ ການຈັດການຄູ້ມຄອງທີ່ດິນ, ສະໜັບສະໜູນ ຂໍ້ມູນ ເພື່ອຊ່ວຍ ໃນການຕັດສິນໃຈ ແລະ ຂະຫຍາຍວຽກງານ ການຈັດຕັ້ງປະຕິບັດທີ່ດີ, ເພື່ອປະກອບສ່ວນ ໃນການປ້ອງກັນ ແລະ ຫຼຸດຜ່ອນ ແລະ ຟື້ນຟຸ ບັນຫາດິນເຊື່ອມໂຊມ.
ການຈັດຕັ້ງປະຕິບັດ ວຽກງານ ການຄຸ້ມຄອງ ທີ່ດິນແບບຍືນຍົງ ສາມາດເປັນ ເຕັກໂນໂລຢິ ການຄຸ້ມຄອງ ທີ່ດິນແບບຍືນຍົງ (ທາງດ້ານກາຍະພາບ ທີ່ສາມາດຄວບຄຸມ, ປ້ອງກັນ ການເຊື່ອມໂຊມຂອງດິນ ຫຼື ເພີ່ມສະມັດຕະພາບຜົນຜະລີດ, ຊື່ງອາດຈະປະກອບດ້ວຍ ໜຶ່ງ ຫຼື ຫຼາຍ ມາດຕະການ) ຫຼື ວິທີທາງ ໃນການຈັດຕັ້ງປະຕິບັດ ວຽກງານ ການຄຸ້ມຄອງ ທີ່ດິນແບບຍືນຍົງ (ວິທີທາງ ທີ່ໝາຍເຖິງ ການຈັດຕັ້ງປະຕິບັດ ໜຶ່ງ ຫຼື ຫຼາຍ ເຕັກໂນໂລຢີ, ລວມທັງ ເຕັກນີກ ແລະ ເຄື່ອງມືຕ່າງໆ ທີ່ໄດ້ຮັບ ການສະໜັບສະໜຸນ, ການຮວບຮວບເອົາຫຼາຍ ພາກສ່ວນທີ່ກ່ຽວຂ້ອງ ແລະ ອື່ນໆ).
ສໍາລັບຂໍ້ມູນຕ່າງໆ ກະລຸນາ ຕິດຕໍ່ກອງເລຂາ WOCAT.